ประกาศกระทรวงคมนาคมประกาศกระทรวงคมนาคมเรื่องกำหนดเขตระบบรถไฟฟ้าตามโครงการรถไฟฟ้ามหานครสายเฉลิมรัชมงคลในท้องที่เขตจตุจักร เขตบางซื่อ เขตห้วยขวาง เขตดินแดง เขตราชเทวีเขตวัฒนา เขตปทุมวัน เขตบางรักเขตคลองเตยและเขตสาทรกรุงเทพมหานคร เพื่อประโยชน์ในการบำรุงรักษาและความปลอดภัยของระบบรถไฟฟ้าและความปลอดภัยของบุคคลที่อยู่ในเขตระบบรถไฟฟ้าตามโครงการรถไฟฟ้ามหานครสายเฉลิมรัชมงคลซึ่งการรถไฟฟ้าขนส่งมวลชนแห่งประเทศไทยได้สร้างขึ้นโดยมีระยะทางยาวประมาณ ๒๐กิโลเมตร เริ่มต้นที่สถานีบางซื่อซึ่งอยู่ต่อเชื่อมกับสถานีชุมทางรถไฟบางซื่อ ไปใต้คลังสินค้าพหลโยธินผ่านหน้าตลาดกลางพหลโยธิน (อ.ต.ก.) เลี้ยวไปใต้สวนจตุจักรเลียบถนนพหลโยธินผ่านหน้าสถานีขนส่งหมอชิต ๑จนถึงห้าแยกลาดพร้าวแล้วเลี้ยวไปใต้ถนนลาดพร้าวจนถึงถนนรัชดาภิเษกเลี้ยวไปใต้ถนนรัชดาภิเษกจนบรรจบถนนพระรามที่ ๔ แล้วเลี้ยวไปใต้ถนนพระรามที่ ๔จนถึงสถานีหัวลำโพงซึ่งอยู่ต่อเชื่อมกับสถานีรถไฟกรุงเทพโดยเป็นการก่อสร้างในท้องที่เขตจตุจักร เขตบางซื่อ เขตห้วยขวาง เขตดินแดงเขตราชเทวี เขตวัฒนา เขตปทุมวัน เขตบางรัก เขตคลองเตยและเขตสาธร กรุงเทพมหานคร อาศัยอำนาจตามความในมาตรา๓๗ แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓รัฐมนตรีว่าการกระทรวงคมนาคมจึงประกาศกำหนดเขตระบบรถไฟฟ้า ดังต่อไปนี้ ข้อ๑ ในประกาศนี้ อาณาบริเวณสถานีรถไฟฟ้าหมายความว่า บริเวณภายในสถานีรถไฟฟ้าและให้รวมถึงอาคารทางขึ้น - ลงของคนโดยสารอาคารปล่องระบายอากาศของสถานีรถไฟฟ้าและอุโมงค์ทางเดินระหว่างอาคารสถานีรถไฟฟ้ากับอาคารทางขึ้น - ลงของคนโดยสารด้วยแต่ไม่รวมถึงพื้นดินเหนืออาคารสถานีรถไฟฟ้าเว้นแต่บริเวณโดยรอบอาคารทางขึ้น ลงของคนโดยสารและอาคารปล่องระบายอากาศภายในแนวเขตที่มีเครื่องหมายแสดงเขตระบบรถไฟฟ้ากำหนดให้เป็นเขตระบบรถไฟฟ้า อุโมงค์รถไฟฟ้าหมายความว่า บริเวณภายในอุโมงค์รถไฟฟ้า แต่ไม่รวมถึงพื้นดินเหนืออุโมงค์รถไฟฟ้า ข้อ๒เขตระบบรถไฟฟ้าตามโครงการรถไฟฟ้ามหานคร สายเฉลิมรัชมงคล ประกอบด้วย (๑)อาณาบริเวณสถานีรถไฟฟ้า ดังนี้ ๑)สถานีบางซื่อ ๒)สถานีกำแพงเพชร ๓)สถานีสวนจตุจักร ๔)สถานีพหลโยธิน ๕)สถานีลาดพร้าว ๖)สถานีรัชดาภิเษก ๗)สถานีสุทธิสาร ๘)สถานีห้วยขวาง ๙)สถานีศูนย์วัฒนธรรมแห่งประเทศไทย ๑๐)สถานีพระราม ๙ ๑๑)สถานีเพชรบุรี ๑๒)สถานีสุขุมวิท ๑๓)สถานีศูนย์การประชุมแห่งชาติสิริกิติ์ ๑๔)สถานีคลองเตย ๑๕)สถานีลุมพินี ๑๖)สถานีสีลม ๑๗)สถานีสามย่าน ๑๘)สถานีหัวลำโพง (๒)อุโมงค์รถไฟฟ้า (๓)บริเวณภายในอาคารปล่องระบายอากาศพร้อมทั้งบริเวณโดยรอบอาคารปล่องระบายอากาศภายในแนวเขตที่มีเครื่องหมายแสดงเขตระบบรถไฟฟ้ากำหนดให้เป็นเขตระบบรถไฟฟ้า (๔)บริเวณอาคารหนีภัยฉุกเฉินพร้อมทั้งบริเวณโดยรอบอาคารหนึภัยฉุกเฉินภายในแนวเขตที่มีเครื่องหมายแนวเขตที่มีเครื่องหมายแสดงเขตระบบรถไฟฟ้ากำหนดให้เป็นเขตระบบรถไฟฟ้า (๕)ศูนย์ซ่อมบำรุง ภายในแนวเขตที่มีเคร่องหมายแสดงแนวเขตระบบรถไฟฟ้ากำหนดให้เป็นเขตระบบรถไฟฟ้า (๖)อาคารจอดรถคนโดยสารพร้อมทั้งบริเวณโดยรอบอาคารจอดรถคนโดยสารภายในแนวเขตที่มีเครื่องหมายแสดงเขตระบบรถไฟฟ้ากำหนดให้เป็นเขตระบบรถไฟฟ้า ทั้งนี้ตามแผนผังท้ายประกาศนี้ ข้อ๓ให้การรถไฟฟ้าขนส่งมวลชนแห่งประเทศไทยจัดทำแผนที่แสดงเขตระบบรถไฟฟ้าในมาตราส่วนที่แสดงรายละเอียดได้ชัดเจนไว้ณที่ทำการของการรถไฟฟ้าขนส่งมวลชนแห่งประเทศไทยและให้ประชาชนตรวจดูได้โดยไม่ต้องเสียค่าใช้จ่าย ในแผนที่ตารมวรรคหนึ่งให้แสดงที่ตั้งเครื่องหมายแสดงแนวเขตระบบรถไฟฟ้าไว้ด้วยประกาศ ณ วันที่ ๑๗ สิงหาคมพ.ศ. ๒๕๔๖สุริยะ จึงรุ่งเรืองกิจรัฐมนตรีว่าการกระทรวงคมนาคม(แผนผังท้ายประกาศกระทรวงคมนาคม เรื่อง กำหนดเขตระบบรถไฟฟ้าตามโครงการรถไฟฟ้ามหานคร สายเฉลิมรัชมงคลในท้องที่เขตจตุจักร เขตบางซื่อ เขตห้วยขวาง เขตดินแดง เขตราชเทวี เขตวัฒนาเขตปทุมวัน เขตบางรัก เขตคลองเตยและเขตสาทร กรุงเทพมหานคร)